คุณคะอยากทราบว่าทานยาคุมมานานประมาณเข้าปีที่10 ที่ยังทานอยู่เรื่อยๆคือยังไม่อยากมีลูก ทานมาๆมีผลอะไรไหมคะ แล้วมีวิธีป้วอกันทางอื่นไหมคะหากเลิกทาน ขอบคะ
สวัสดีค่ะ ยาคุมกำเนิดแบบแผงรายเดือนที่เป็นฮอร์โมนรวมนั้น ถึงแม้จะมีประสิทธิภาพในการป้องกันการตั้งครรภ์ได้สูง แต่การใช้ติดต่อกันนานๆ หลายปีขึ้นไปนั้น อาจะมีผลข้างเคียงได้โดยการใช้ยาคุมกำเนิดแบบฮอร์โมนรวมนานๆอาจเพิ่มความเสี่ยงการเกิดความดันโลหิตสูง น้ำหนักขึ้น แม้มีโอกาสเกิดขึ้นน้อยมาก แต่อาจเสี่ยงเกิดลิ่มเลือด โรคหลอดเลือดสมอง เนื้องอกในตับ และภาวะหัวใจวาย โดยเฉพาะผู้ที่สูบบุหรี่หรือมีอายุ 35 ปีขึ้นไป อาจเสี่ยงเกิดผลข้างเคียงได้มากขึ้นดังนั้นหากมีความกังวล แนะนำว่าอาจจะเปลี่ยนวิธีการคุมกำเนิด สลับเป็นวิธีที่ไม่ใช้ฮอร์โมนเช่นถุงยางอนามัย หรือใช้เป็นแบบฮอร์โมนเดี่ยวไม่ว่าจะเป็นแบบรับประทาน แบบฝัง หรือแบบฉีดทุก 3 เดือนร่วมไปด้วย